**สรุปผลการประชุม**

**คณะอนุกรรมาธิการปฏิรูปโครงสร้าง อำนาจหน้าที่**

**และกระบวนการทำงานตำรวจเพื่อประโยชน์ของประชาชน**

**ในคณะกรรมาธิการปฏิรูปกฎหมายและกระบวนการยุติธรรม สภาปฏิรูปแห่งชาติ**

**ครั้งที่ ๑๒**

**วันศุกร์ที่ ๑๓ มีนาคม ๒๕๕๘**

**ณ ห้องประชุมคณะกรรมาธิการ หมายเลข ๒๒๐ ชั้น ๒ อาคารรัฐสภา ๒**

**คณะอนุกรรมาธิการปฏิรูปโครงสร้าง อำนาจหน้าที่ และกระบวนการทำงานตำรวจเพื่อประโยชน์ของประชาชน โดยพิจารณา ดังนี้**

พิจารณา รายงานความคืบหน้าเกี่ยวกับร่างพระราชบัญญัติการถ่ายโอนภารกิจ ที่ไม่เกี่ยวข้อง  
กับการป้องกันปราบปรามอาชญากรรม ไปให้หน่วยราชการอื่นที่เกี่ยวข้อง ดำเนินการ โดยเชิญหน่วยงานที่เกี่ยวข้อง เข้าร่วมประชุม และสรุปผล ดังนี้

**๑. กรุงเทพมหานคร** ได้เสนอร่างพระราชบัญญัติ ในส่วนที่แก้ไขของกรุงเทพมหานคร ให้คณะอนุกรรมาธิการเรียบร้อยแล้ว โดยกรุงเทพมหานครรับโอนภารกิจงานจราจร เฉพาะส่วนที่ไม่เกี่ยวข้อง กับคดีอาญา

**๒. การรถไฟแห่งประเทศไทย** อยู่ระหว่างดำเนินการ

**๓. กรมทางหลวง** เสนอยกร่างกฎหมายส่วนที่เกี่ยวข้อง จำนวน ๒ ฉบับ ๑. ร่างพระราชบัญญัติ ทางหลวง ๒.ร่างพระราชกฤษฎีกาโอนอำนาจหน้าที่ของกองตำรวจทางหลวง สำนักงานตำรวจแห่งชาติ ตามพระราชบัญญัติทางหลวง พ.ศ.๒๕๓๕ ไปเป็นของกรมทางหลวง กระทรวงคมนาคม

**๔. คณะกรรมการข้าราชการพลเรือน** การถ่ายโอนภารกิจต้องมีการชัดเจน เช่น อำนาจหน้าที่ งบประมาณ และอัตรากำลัง

**๕. คณะกรรมการพัฒนาระบบราชการ** ควรแก้ไขพระราชกฤษฎีกา และกฎกระทรวงว่าด้วยเรื่องของการแบ่งส่วนราชการ ในกรณีการจัดทั้งหน่วยงานเพื่อแสวงหารายได้ในการปฏิบัติงานหน้าที่ (SDU) นั้น ต้องพิจารณาจากลักษณะของงานว่าสามารถทำได้หรือไม่

**๖. คณะกรรมการกฤษฎีกา** เสนอให้หน่วยงานที่รับโอนภารกิจจัดทำร่างพระราชบัญญัติโอนอำนาจหน้าที่

**๗. สำนักงบประมาณ** การถ่ายโอนภารกิจต้องกำหนดบทเฉพาะกาล อำนาจหน้าที่ งบประมาณ บุคลากร เพราะไม่ได้ถ่ายโอนทั้งหมด เรื่องการสนับสนุนภาษีต้องกำหนดเหตุผลให้ชัดเจน

นางสาวพัชราภา น่วมโพ

วิทยากรปฏิบัติการ

ผู้สรุปผลการประชุม

……………/ผู้ตรวจ